मुझे दुःख होता है कि आज सरकारी पचड़ों में फंसे बुधिया की हालत किसी सरकारी फाइल की ही तरह हो गई है। ऐसी फाइल जो पहले छोटे बाबू फिर बड़े बाबू उसके बाद बड़े साहब की मेज़ पर अपना वक़्त आने के इंतज़ार में धूल खाती रहती है। बुधिया भी उम्र के फेर में फंस कर अपना वक़्त आने के इंतज़ार में अब मैदानो की धूल फांक रहा है। बचपन बचाने की राजनीति करने के चक्कर में हमारे देश ने उस छोटी उम्र के धावक के पैर ही थाम दिए, जिसे सही ट्रेनिंग और परिवार देकर ओलंपिक के लिए तैयार किया जा सकता था।